รายการเดินหน้าประเทศไทย : เดินหน้าฟื้นฟูผู้ประสบอุทกภัย
นายพิทยา นาผล  ผู้อำนวยการสำนักงาน ธนาคารเพื่อการเกษตรและสหกรณ์การเกษตร จังหวัดสกลนคร  กล่าวผ่านรายการเดินหน้าประเทศไทยว่า จังหวัดสกลนครมีพื้นที่การเกษตรกว่า 2,200,000 ไร่ ประสบปัญหาอุทกภัยราว 850,000 แสนไร่ ซึ่งจากกาสำรวจพื้นที่หลังน้ำลดเบื้องต้น พบความเสียหายแล้วกว่า 650,000 ไร่ โดยร้อยละ 90 เป็นลูกค้าของธนาคาร ธ.ก.ส.ซึ่งคาดว่าหลังระดับน้ำลดลงเข้าสู่ภาวะปกติใน 1-2 สัปดาห์ ธนาคารจะเข้าประเมินผลความเสียหายพร้อมส่งเสริมการทำอาชีพเสริม เพื่อสร้างรายได้ให้กับเกษตรกร พร้อมขยายระยะเวลาการชำระหนี้ออกไปอีก 12 เดือน  ซึ่งจากนั้นจะทำการสำรวจความเสียหายรายบุคคล เพื่อหามาตรการช่วยเหลือเพิ่มเติม โดยพื้นที่ปลูกข้าวของจังหวัดสกลนคร พื้นที่ทำนาบางส่วนได้ทำประกันนาข้าวเอาไว้ ซึ่งทำให้เกษตรกรได้รับเงินชดเชยช่วยเหลือเพิ่มเติมอีกด้วย
 


ทั้งนี้ จากมติ ครม.เมื่อวันที่ 8 ส.ค.2560 ได้อนุมัติงบกลางเพื่อช่วยเหลือเกษตรกรที่ประสบอุทกภัยครัวเรือนละ 3,000 บาท และหลังการสำรวจความเสียหายจะได้รับการช่วยเหลือจากตามระเบียบของกระทรวงการคลังได้กำหนดไว้อีกด้วย

กริช  รวิวรรณ สวท. / ข่าว